รัฐบาลไทย-ข่าวทำเนียบรัฐบาล-กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๒/๒๕๖๔
วันพุธที่ 9 มิถุนายน 2564
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๒/๒๕๖๔
กระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันพุธที่ ๙ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๒/๒๕๖๔ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์ฯ นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายวีระกิตติ์ หาญปริพรรณ์ รองอธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19 ภายในสถานที่ควบคุมของหน่วยงานในสังกัดกระทรวงยุติธรรม พบว่า ในส่วนของกรมพินิจและคุ้มครองเด็กและเยาวชน วันนี้ไม่พบผู้ป่วยรายใหม่ มีสถานพินิจฯ และศูนย์ฝึกและอบรมฯ ที่ไม่พบการแพร่ระบาดของโรค (สถานพินิจฯ สีขาว) จํานวน ๒๓ แห่ง สําหรับเรือนจํา/ทัณฑสถานที่ไม่พบการแพร่ระบาดเพิ่มขึ้นเป็นจํานวน ๑๒๗ แห่ง พบการแพร่ระบาดจํานวน ๑๒ แห่งคงเดิม โดยเริ่มพบแนวโน้มของผู้ต้องขังที่หายป่วยเพิ่มขึ้นต่อเนื่อง ขณะนี้มียอดผู้ที่หายป่วย ๑๗,๘๓๓ราย หรือกว่า ๖๐% จากยอดผู้ป่วยสะสม ๓๐,๐๓๗ ราย ซึ่งกรมราชทัณฑ์ มีโรงพยาบาล จํานวน ๒ แห่ง คือ ทัณฑสถานโรงพยาบาลราชทัณฑ์ และโรงพยาบาลเรือนจํากลางบางขวาง ทําหน้าที่ในการดูแลรักษาผู้ป่วยกลุ่มสีแดงและสีเหลืองจากเรือนจํา/ทัณฑสถาน ในพื้นที่ที่มีการแพร่ระบาด ภายใต้การดูแลรักษาตามมาตรฐานทางการแพทย์ โดยถ้าเป็นผู้ป่วยที่มีอาการหนัก จะดําเนินการส่งต่อการรักษาไปยังโรงพยาบาลภายนอก เพื่อให้ได้รับการรักษาที่เหมาะสมจากแพทย์ผู้เชี่ยวชาญเฉพาะด้าน
ทั้งนี้ นอกจากการรักษาตามกระบวนการแล้ว ยังคุมเข้มในส่วนของมาตรการคัดกรองผู้ติดเชื้อ ด้วยการ SWAB ก่อนเข้าเรือนจํา โดยเฉพาะผู้ต้องขังเข้าใหม่ในเรือนจํา/ทัณฑสถานที่ไม่พบการแพร่ระบาด ซึ่งต้องแยกผู้ต้องขังที่ตรวจพบเชื้อไปรักษายังโรงพยาบาลภายนอกไม่นําเข้าเรือนจํา/ทัณฑสถาน และถ้าไม่พบเชื้อจะนําตัวเข้าสู่ห้องกักโรค เป็นระยะเวลาอย่างน้อย ๒๑ วัน โดยต้องทําการ SWAB เพื่อยืนยันผลว่าไม่พบเชื้ออีกครั้ง จึงจะปล่อยตัวเข้าสู่เรือนจําชั้นใน และในส่วนของเรือนจํา/ทัณฑสถานที่พบการแพร่ระบาดแล้ว จะต้องดําเนินการแยกส่วนคุมขังผู้ต้องขังเข้าใหม่ออกจากเรือนจํา/ทัณฑสถานเดิมอย่างชัดเจน โดยอาจพิจารณาพื้นที่เรือนจําเก่า เรือนจําชั่วคราว หรือเรือนจํา/ทัณฑสถานใกล้เคียงเพื่อรับตัว
สําหรับด้านการฉีดวัคซีน กรมราชทัณฑ์ ได้ดําเนินการฉีดวัคซีนให้แก่ผู้ต้องขังไปแล้ว ๒๐,๓๓๖ ราย ในเรือนจํา/ทัณฑสถาน จํานวน ๑๑ แห่ง (ข้อมูล ณ วันที่ ๘ มิถุนายน ๒๕๖๔) คือ เรือนจํากลางสมุทรปราการ ทัณฑสถานบําบัดพิเศษปทุมธานี เรือนจํากลางระยอง เรือนจํากลางนครปฐม เรือนจําพิเศษพัทยา โรงพยาบาลราชทัณฑ์ ทัณฑสถานหญิงกลาง เรือนจําอําเภอไชยา เรือนจําอําเภอธัญบุรี เรือนจําพิเศษมีนบุรี และเรือนจําจังหวัดภูเก็ต ซึ่งการดําเนินการที่ผ่านมาเป็นไปด้วยความเรียบร้อย และมีเรือนจํา/ทัณฑสถานที่ได้รับวัคซีนไปแล้ว อยู่ระหว่างดําเนินการ ๑๒ แห่ง คือ เรือนจําจังหวัดปทุมธานี สถานกักขังกลางจังหวัดปทุมธานี เรือนจํากลางนครศรีธรรมราช เรือนจํากลางชลบุรี เรือนจํากลางราชบุรี เรือนจํากลางสุราษฎร์ธานี เรือนจําจังหวัดพระนครศรีอยุธยา เรือนจํากลางพระนครศรีอยุธยา ทัณฑสถานบําบัดพระนครศรีอยุธยา ทัณฑสถานวัยหนุ่มพระนครศรีอยุธยา เรือนจํากลางเขาบิน และเรือนจําจังหวัดระนอง ซึ่งการดําเนินการที่ผ่านมาเป็นไปด้วยความเรียบร้อย โดยผู้ต้องขังที่มีอาการไม่พึงประสงค์จากการรับวัคซีน ที่เรือนจํากลางสมุทรปราการ ได้รับการรักษาจนอาการเป็นปกติแล้ว